สรุปหุ้นขึ้นแรง-ลงแรงมีประเด็นหนุนประจำวันนี้
สรุปหุ้นขึ้นแรง-ลงแรงมีประเด็นหนุนประจำวันนี้
4 พ.ย. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
 
สำหรับหุ้นที่ขึ้นแรงประจำวันนี้ (4 พ.ย.) ได้แก่
บริษัท กรุ๊ปลีส จำกัด (มหาชน) หรือ GL ปิดพุ่ง 20% คาด Q3 กำไรนิวไฮ โดยราคาหุ้นปิดตลาดวันนี้อยู่ที่ 16.30 บาท บวก 2.70 บาท หรือ 19.85% สูงสุด 16.70 บาท ต่ำสุด 13.90 บาท มูลค่าการซื้อขาย 541.45 ล้านบาท
บริษัท ไรมอน แลนด์ จำกัด (มหาชน) หรือ RML ปิดพุ่ง 19.13% รับแผนเจรจานักลงทุนญี่ปุ่น โดยราคาหุ้นปิดตลาดวันนี้ราคาอยู่ที่ 1.37 บาท บวก 0.22 บาท หรือ 19.13% มูลค่าการซื้อขาย 122.95 ล้านบาท สูงสุดที่ 1.37 บาท และต่ำสุดที่ 1.19 บาท
บริษัท แอสเซท ไบร์ท จำกัด (มหาชน) หรือ ABC พุ่งเกือบ 8% หลังเตรียมเสนอบอร์ดพิจารณาเพิ่มทุน PP โดยราคาหุ้นปิดตลาดวันนี้ ราคาอยู่ที่ 0.68 บาท บวก 0.05 บาท หรือ 7.94% สูงสุดที่ 0.68 บาท ต่ำสุดที่ 0.65 บาท มูลค่าซื้อขายที่ 45.21 ล้านบาท
บริษัท สิงห์ เอสเตท จำกัด (มหาชน) หรือ S ปิดพุ่ง 8.97% วอลุ่มทะลุพันลบ. หลัง KTB อนุมัติสินเชื่อให้ 6.6 พันลบ. โดยราคาหุ้นปิดตลาดวันนี้ราคาอยู่ที่ระดับ 7.90 บาท บวก 0.65 บาท หรือ 8.97% ด้วยมูลค่าซื้อขาย 1.06 พันล้านบาท
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 